62021CO0450_INF
A Bíróság (hatodik tanács) 2022. május 18‑i végzése –Ministero dell’istruzione (Elektronikus kártya)
(C‑450/21. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Szociálpolitika – 1999/70/EK irányelv – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – A 4. szakasz 1. pontja – A hátrányos megkülönböztetés tilalma – A »foglalkoztatási feltételek« fogalma – A tanárok és oktatók továbbképzésének támogatása és szakmai készségeik fejlesztése céljából nyújtott juttatás”
1.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Hatály – A minisztérium által oktatói minőségben alkalmazott személy – Bennfoglaltság
(1999/70 tanácsi irányelv, melléklet, 3. szakasz, 1. pont, és 4. szakasz, 1. pont)
(lásd: 30–32. pont)
2.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – A határozott időre alkalmazott munkavállalók hátrányos megkülönböztetésének tilalma – Foglalkoztatási feltételek – Fogalom – A tanárok és oktatók továbbképzésének támogatása és szakmai készségeik fejlesztése céljából nyújtott juttatás – Bennfoglaltság
(1999/70 tanácsi irányelv, melléklet, 4. szakasz, 1. pont)
(lásd: 33., 35–38. pont)
3.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Az eltérő bánásmódot igazoló objektív indokok – Fogalom – Figyelembe veendő kritériumok – A minisztérium által határozatlan időre felvett tanárok és oktatók javára a tanárok és oktatók továbbképzésének támogatása és szakmai készségeik fejlesztése céljából elektronikus kártya útján nyújtott juttatás – A határozott időre felvett tanárok és oktatók kizárása e juttatásból – Megengedhetetlenség
(1999/70 tanácsi irányelv, melléklet, 4. szakasz, 1. pont)
(lásd: 45–48. pont és a rendelkező rész)
Rendelkező rész
Az 1999. június 28‑i 1999/70/EK tanácsi irányelv mellékletében szereplő, a határozott ideig tartó munkaviszonyról szóló, 1999. március 18‑án kötött keretmegállapodás 4. szakaszának 1. pontját úgy kell értelmezni, hogy azzal ellentétes azon nemzeti szabályozás, amely kizárólag az oktatási minisztérium által határozatlan időre felvett tanárok és oktatók javára – az e minisztérium által határozott időre felvett tanárok és oktatók javára pedig nem – ismer el a tanárok és oktatók továbbképzésének támogatása és szakmai készségeik fejlesztése céljából egy olyan elektronikus kártya útján évi 500 euró összegben nyújtott pénzbeli juttatást, amely akár digitális formájú kézikönyveknek és könyveknek, kiadványoknak, a szakmai továbbképzéshez hasznos folyóiratoknak, hardvereknek és szoftvereknek a megvásárlására; a szakmai ismeretek frissítésére és megszerzésére irányuló képzésekre, a szakmai profilhoz kapcsolódó alap, mester, szakirányú vagy egy féléves képzésekre, illetve a szakmai profilhoz kapcsolódó posztgraduális és egyetemi mesterképzésekre való beiratkozásra; színházi előadásokon és filmvetítéseken való részvételre, múzeum‑, kiállításlátogatásra, kulturális rendezvényeken és élő előadásokon, valamint egyéb képzési tevékenységeken való részvételre, továbbá a szakmai tevékenységek távolból történő nyújtásának kötelezettségéhez szükséges konnektivitási szolgáltatások megvásárlására használható fel.
(
1
)	HL C 422., 2021.10.18.